erhwenkuo/poetry-chinese-zhtw huggingface dataset:
古輓歌
作者：於鵠（唐）

雙轍出郭門，綿綿東西道。送死多於生，幾人得終老。見此切肺肝，不如歸山好。不聞哀哭聲，默默安懷抱。時盡從物化，又免生憂撓。世間壽者稀，盡為悲傷惱。送哭誰家車，靈幡紫帶長。青童抱何物，明月與香囊。可惜羅衣色，看舁入水泉。莫愁埏道暗，燒漆得千年。陰風吹黃蒿，輓歌度秋水。車馬卻歸城，孤墳月明裡。
悼孩子
作者：於鵠（唐）

年長始一男，心亦頗自娛。生來歲未周，奄然卻歸無。裸送不以衣，瘞埋於中衢。乳母抱出門，所生亦隨呼。嬰孩無哭儀，禮經不可逾。親戚相問時，抑悲空歎籲。繈褓在舊床，每見立踟躕。靜思益傷情，畏老為獨夫。
別舊山
作者：於鵠（唐）

舊伴同遊盡卻回，雲中獨宿守花開。自是去人身漸老，暮山流水任東來。
寄周惲
作者：於鵠（唐）

家在荒陂長似秋，蓼花芹葉水蟲幽。去年相伴尋山客，明月今宵何處遊。
野田行
作者：於鵠（唐）

日暮出古城，野田何茫茫。寒狐上孤塚，鬼火燒白楊。昔人未為泉下客，若到此中還斷腸。
塞上曲
作者：於鵠（唐）

行人朝走馬，直走薊城傍。薊城通漢北，萬裡別吳鄉。海上一烽火，沙中百戰場。軍書發上郡，春色度河陽。嫋嫋漢宮柳，青青胡地桑。琵琶出塞曲，橫笛斷君腸。
襄陽寒食
作者：於鵠（唐）

煙水初銷見萬家，東風吹柳萬條斜。大堤欲上誰相伴，馬踏春泥半是花。
泛舟入後溪
作者：於鵠（唐）

雨餘芳草淨沙塵，水綠沙平一帶春。唯有啼鵑似留客，桃花深處更無人。
元日
作者：方幹（唐）

晨雞兩遍報更闌，刁鬥無聲曉漏幹。暖日映山調正氣，才酌屠蘇定年齒，坐中惟笑鬢毛斑。
別從兄郜
作者：方幹（唐）

展翅開帆只待風，吹噓成事古今同。已呼斷雁歸行裡，臨岐再拜無餘事，願取文章達聖聰。
寄江陵王少府
作者：方幹（唐）

分手頻曾變寒暑，迢迢遠意各何如。波濤一阻兩鄉夢，此來俗輩皆疏我，唯有故人心不疏。
題睦州烏龍山禪居
作者：方幹（唐）

曙後月華猶冷濕，自知坐臥逼天宮。晨雞未暇鳴山底，伴師長住應難住，歸去仍須入俗籠。
寄杭州於郎中
作者：方幹（唐）

雖雲聖代識賢明，自是山河應數生。大雅篇章無弟子，白屋青雲至懸闊，愚儒肝膽若為傾。
寄靈武胡常侍
作者：方幹（唐）

青雲直上路初通，已在明君倚注中。欲遣為霖安九有，最是何人感恩德，謝敷星下釣漁翁。
上張舍人
作者：方幹（唐）

海內芳聲誰可並，承家三代相門深。剖符已副東人望，他年莫學鴟夷子，遠泛扁舟用鑄金。
題慈溪張丞壁
作者：方幹（唐）

因君貳邑藍溪上，遣我維舟紅葉時。共向鄉中非半面，貌似故人心尚喜，相逢況是舊相知。
贈鄰居袁明府
作者：方幹（唐）

隔竹每呼皆得應，二心親熟更如何。文章鍛煉猶相似，朝昏幸得同醒醉，遮莫光陰自下坡。
孫氏林亭
作者：方幹（唐）

池亭才有二三畝，風景勝於千萬家。瑟瑟林排全巷竹，丱角相知成白首，而今歡笑莫諮嗟。
漳州陽亭言事寄於使君
作者：方幹（唐）

謝守登城對遠峰，金英泛泛滿金鐘。樓頭風景八九月，鯉魚縱是凡鱗鬣，得在膺門合作龍。
別胡中丞
作者：方幹（唐）

二年朝夜見雙旌，心魄知恩夢亦驚。幽賤粗能分菽麥，卻恨此身唯一死，空將一死報猶輕。
遊張公洞寄陶校書
作者：方幹（唐）

步步勢穿江底去，此中危滑轉身難。下蒸陰氣松蘿濕，由來委曲尋仙路，不似先生換骨丹。
題睦州郡中千峰榭
作者：方幹（唐）

豈知平地似天臺，朱戶深沈別徑開。曳響露蟬穿樹去，何事此中如世外，應緣羊祜是仙才。
登新城縣樓贈蔡明府
作者：方幹（唐）

楊震東來是宦遊，政成登此自消憂。草中白道穿村去，不知縣籍添新戶，但見川原桑柘稠。
和於中丞登扶風亭
作者：方幹（唐）

避石攀蘿去不迷，行時舉步似丹梯。東軒海日已先照，謝公吟望多來此，此地應將峴首齊。
贈信州高員外
作者：方幹（唐）

溪勢盤回繞郡流，饒陽春色滿溪樓。豈唯啼鳥催人醉，膺門若感深恩去，終殺微軀未足酬。
漳州於使君罷郡如之任漳南去上國二十四州使君無非親故
作者：方幹（唐）

漳南罷郡如之任，二十四州相次迎。泊岸旗幡郵吏拜，聖主此時思共理，又應何處救蒼生。
送弟子伍秀才赴舉
作者：方幹（唐）

天遣相門延積慶，今同太廟薦嘉賓。柳條此日同誰折，由來不要文章得，要且文章出眾人。
貽高讜
作者：方幹（唐）

都緣相府有宗兄，卻恐妨君正路行。石上長松自森秀，幸有清才與洪筆，何愁高節不公卿。
題長洲陳明府小亭
作者：方幹（唐）

坐看孤峭卻勞神，還是微吟到日曛。松鶴認名呼得下，便此消遙應不易，朱衣紅旆未容君。
送朱二十赴漣水
作者：方幹（唐）

到縣卻應嫌水闊，離家終是見山疏。笙歌不駐難辭酒，鸞凰取便多如此，掠地斜飛上太虛。
德政上睦州胡中丞
作者：方幹（唐）

上德由來合動天，旌旗到日是豐年。群書已熟無人似，豈唯裡巷皆蘇息，猶有恩波及釣船。
袁明府以家醞寄余余以山梅答贈非唯四韻兼亦雙關
作者：方幹（唐）

封匏寄酒提攜遠，織籠盛梅答贈遲。九度攪和誰用法，畢卓醉狂潘氏少，傾來擲去恰相宜。
上杭州姚郎中
作者：方幹（唐）

能除疾瘼似良醫，一郡鄉風當日移。身貴久離行藥伴，借問公方與文道，而今中夏更傳誰。
送葉秀才赴舉兼呈呂少監
作者：方幹（唐）

君辭舊裡一年期，藝至心身亦自知。尊盡離人看北斗，與爾相逢終不遠，昨聞秘監在臺墀。
自縉雲赴郡溪流百里輕棹一發曾不崇朝敘事四韻寄獻段郎中
作者：方幹（唐）

激箭溪湍勢莫憑，飄然一葉若為乘。仰瞻青壁開天罅，此中明日尋知己，恐似龍門不易登。
胡中丞早梅
作者：方幹（唐）

不獨閑花不共時，一株寒豔尚參差。淩晨未噴含霜朵，謝公吟賞愁飄落，可得更拈長笛吹。
牡丹
作者：方幹（唐）

借問庭芳早晚栽，座中疑展畫屏開。花分淺淺胭脂臉，殷勤為報看花客，莫學遊蜂日日來。
觀項信水墨
作者：方幹（唐）

險峭雖從筆下成，精能皆自意中生。倚雲孤檜知無朽，小年師祖過今祖，異域應傳項信名。
書桃花塢周處士壁
作者：方幹（唐）

醉吟雪月思深苦，思苦神勞華發生。自學古賢修靜節，何事懶於嵇叔夜，更無書劄答公卿。
題桐廬謝逸人江居
作者：方幹（唐）

少小高眠無一事，五侯勳盛欲如何。湖邊倚杖寒吟苦，由來朝市為真隱，可要棲身向薜蘿。
敘雪寄喻鳧
作者：方幹（唐）

密片無聲急複遲，紛紛猶勝落花時。從容不覺藏苔徑，高人坐臥才方逸，援筆應成六出詞。
敘雪寄喻鳧
作者：方幹（唐）

密片繁聲旋不銷，縈風雜霰轉飄颻。澄江莫蔽長流色，此時明徑無行跡，唯望徽之問寂寥。
哭秘書姚少監
作者：方幹（唐）

寒空此夜落文星，星落文留萬古名。入室幾人成弟子，曉向平原陳葬禮，悲風吹雨濕銘旌。
送人宰永泰
作者：方幹（唐）

北人雖泛南流水，稱意南行莫恨賒。道路先經毛竹嶺，下馬政聲王事少，應容閑吏日高衙。
旅次洋州寓居郝氏林亭
作者：方幹（唐）

舉目縱然非我有，思量似在故山時。鶴盤遠勢投孤嶼，青雲未得平行去，夢到江南身旅羈。
茅山贈洪拾遺
作者：方幹（唐）

聖代諫臣停諫舌，求歸故里傲雲霞。溪頭講樹纜漁艇，我來幸與諸生異，問答時容近絳紗。
睦州呂郎中郡中環溪亭
作者：方幹（唐）

為是仙才登望處，風光便似武陵春。閑花半落猶迷蝶，暫來此地非多日，明主那容借寇恂。
贈華陰隱者
作者：方幹（唐）

少微夜夜當仙掌，更有何人在此居。花月舊應看浴鶴，故國多年歸未遂，因逢此地憶吾廬。
上杭州杜中丞
作者：方幹（唐）

昔用雄才登上第，今將重德合明君。苦心多為安民術，掠天逸勢應非久，一鶚那棲眾鳥群。
贈處州段郎中
作者：方幹（唐）

幸見仙才領郡初，郡城孤峭似仙居。杉蘿色裡遊亭榭，寒潭是處清連底，賓席何心望食魚。
書法華寺上方禪壁
作者：方幹（唐）

砌下松巔有鶴棲，孤猿亦在鶴邊啼。臥聞雷雨歸巖早，是非生死多憂惱，此日蒙師為破迷。
書吳道隱林亭
作者：方幹（唐）

蘚榭莎亭蘿筱陰，依稀氣象似山林。橘枝亞路黃苞重，四鄰不見孤高處，翻笑騰騰只醉吟。
陪王大夫泛湖
作者：方幹（唐）

去去淩晨回見星，木蘭舟穩畫橈輕。白波潭上魚龍氣，此時檢點諸名士，卻是漁翁無姓名。
贈會稽張少府
作者：方幹（唐）

高節何曾似任官，藥苗香潔備常餐。一分酒戶添猶得，明年莫便還家去，鏡裡雲山且共看。
送鄭臺處士歸絳巖
作者：方幹（唐）

榮啟先生挾琴去，厭尋靈勝憶巖棲。白猿垂樹窗邊月，古賢猶愴河梁別，未可匆匆便解攜。
因話天臺勝異仍送羅道士
作者：方幹（唐）

積翠千層一徑開，遙盤山腹到瓊臺。藕花飄落前巖去，縱雲孤鶴無留滯，定恐煙蘿不放回。
哭喻鳧先輩
作者：方幹（唐）

日夜役神多損壽，先生下世未中年。撰碑縱託登龍伴，人間別更無冤事，到此誰能與問天。
湖北有茅齋湖西有松島輕棹往返頗諧素心因成四韻
作者：方幹（唐）

湖北湖西往復還，朝昏只處自由間。暑天移榻就深竹，古賢暮齒方如此，多笑愚儒鬢未斑。
鑒湖西島言事
作者：方幹（唐）

慵拙幸便荒僻地，縱聽猿鳥亦何愁。偶斟藥酒欺梅雨，世人若便無知己，應向此溪成白頭。
山中言事
作者：方幹（唐）

欹枕亦吟行亦醉，臥吟行醉更何營。貧來猶有故琴在，潛夫自有孤雲侶，可要王侯知姓名。
贈蕭山彭少府
作者：方幹（唐）

作尉孜孜更寒苦，操心至癖不為清。雖將劍鶴支殘債，與君相識因儒術，歲月彌多別有情。
贈式上人
作者：方幹（唐）

縱居鼙角喧闐處，亦共雲溪邃僻同。萬慮全離方寸內，莫笑旅人終日醉，吾將大醉與禪通。
贈錢塘湖上唐處士
作者：方幹（唐）

我愛君家似洞庭，沖灣潑岸夜波聲。蟾蜍影裡清吟苦，莫言舉世無知己，自有孤雲識此情。
送李潛歸綿州覲省
作者：姚鵠（唐）

朱樓對翠微，紅旆出重扉。此地千人望，寥天一鶴歸。雪封山崦白，鳥拂棧梁飛。誰比趨庭戀，驪珠耀綵衣。
塞外寄張侍禦
作者：姚鵠（唐）

千里入黃雲，羈愁日日新。疏鐘關路曉，遠雨寒山春。南眺有歸雁，北來無故人。卻思陪宴處，回望與天鄰。
曉發
作者：姚鵠（唐）

旅行宜早發，況複是南歸。月影緣山盡，鐘聲隔浦微。殘星螢共失，落葉鳥和飛。去去渡南浦，村中人出稀。
題終南山隱者居
作者：姚鵠（唐）

開門絕壑旁，躡蘚過花梁。路入峰巒影，風來芝朮香。夜吟明雪牖，春夢閉雲房。盡室更何有，一琴兼一觴。
嘉川驛樓晚望
作者：姚鵠（唐）

樓壓寒江上，開簾對翠微。斜陽諸嶺暮，古渡一僧歸。窗迥雲沖起，汀遙鳥背飛。誰言坐多倦，目極自忘機。
送人歸吳
作者：姚鵠（唐）

東吳與上國，萬里路迢迢。為別晨昏久，全輕水陸遙。湘陰島上寺，楚色月中潮。到此一長望，知君積恨銷。
送石貫歸湖州
作者：姚鵠（唐）

同志幸同年，高堂君獨還。齊榮恩未報，共隱事應閑。訪寺臨湖岸，開樓見海山。洛中推二陸，莫久戀鄉關。
送劉耕歸舒州
作者：姚鵠（唐）

四座莫紛紛，須臾岐路分。自從同得意，誰不惜離群。舊國連青海，歸程在白雲。棄繻當日路，應競看終軍。
寄贈許璋少府
作者：姚鵠（唐）

若說君高道，何人更得如。公庭唯樹石，生計是琴書。詩句峭無敵，文才清有餘。不知尺水內，爭滯北溟魚。
寄雍陶先輩
作者：姚鵠（唐）

知音杳何處，書劄寄無由。獨宿月中寺，相思天畔樓。露凝衰草白，螢度遠煙秋。悵望難歸枕，吟勞生夜愁。
寄友人
作者：姚鵠（唐）

西風又開菊，久客意如何。舊國天涯遠，清砧月夜多。明時難際會，急景易蹉跎。抱玉終須獻，誰言戀薜蘿。
感懷陳情
作者：姚鵠（唐）

恩重空感激，何門誓殺身。謬曾分玉石，竟自困風塵。陰穀非因暖，幽叢豈望春。升沉在言下，應念異他人。
送程秀才下第歸蜀
作者：姚鵠（唐）

鶯遷與鶂退，十載泣岐分。蜀道重來老，巴猿此去聞。曉程侵嶺雪，遠棧入溪雲。莫滯趨庭戀，榮親只待君。
旱魚詞上苗相公
作者：姚鵠（唐）

似龍鱗已足，唯是欠登門。日裡腮猶濕，泥中目未昏。乞鋤防蟻穴，望水瀉金盆。他日能為雨，公田報此恩。
野寺寓居即事二首
作者：姚鵠（唐）

南山色當戶，初日半簷時。鶴去臥看遠，僧來嫌起遲。窗明雲影斷，庭曉樹陰移。何處題新句，連溪密葉垂。古寺更何有，當庭唯折幢。伴僧青蘚榻，對雨白雲窗。暝色生前嶺，離魂隔遠江。沙洲半藜草，飛鷺白雙雙。
襄州獻盧尚書
作者：姚鵠（唐）

立事成功盡遠圖，一方獨與萬方殊。藩臣皆競師兵略，即隨鳳詔歸何處，只是操持造化爐。
將歸蜀留獻恩地僕射二首
作者：姚鵠（唐）

自持衡鏡採幽沈，此事常聞曠古今。危葉只將終委地，明日還家盈眼血，定應回首即沾襟。江上長思狎釣翁，此心難與昨心同。自承丘壑新恩重，應憐死節無門效，永歎潛懷似轉蓬。
隨州獻李侍禦二首
作者：姚鵠（唐）

彩筆曾專造化權，道尊翻向宦途閑。端居有地唯栽藥，眾知聖主搜賢相，朝夕欲徵黃霸還。再刖未甘何處說，但垂雙淚出鹹秦。風塵匹馬來千里，今朝儻降非常顧，倒屐甯惟有古人。
虢州獻楊抑卿二首
作者：姚鵠（唐）

蓋世英華更有誰，賦成傳寫遍坤維。名科累中求賢日，徵歸詔下應非久，德望人情在鳳池。碧山曾共惜分陰，暗學相如賦上林。到此敢逾千里恨，一顧儻憐持苦節，更令何處問升沉。
贈邊將
作者：姚鵠（唐）

三邊近日往來通，儘是將軍鎮撫功。兵統萬人為上將，卻恨北荒沾雨露，無因掃盡虜庭空。
送費煉師供奉赴上都
作者：姚鵠（唐）

縮地周遊不計程，古今應只有先生。已同化鶴臨華表，無因相逐朝天帝，空羨煙霞得送迎。
和徐先輩秋日遊涇州南亭呈三二同年
作者：姚鵠（唐）

多此歡情泛鷁舟，桂枝同折塞同遊。聲喧島上巢松鶴，酒酣笑語秋風裡，誰道槐花更起愁。
送黃頗歸袁
作者：姚鵠（唐）

莫倦連期在醉鄉，孔門多戀惜分行。文章聲價從來重，爐峰若上應相憶，不得同過惠遠房。
和陝州參軍李通微首夏書懷呈同寮張裳段群二先輩
作者：姚鵠（唐）

公門何事更相牽，邵伯優賢任養閑。滿院落花從覆地，獨為高懷誰和繼，掾曹同處桂同攀。
玉真觀尋趙尊師不遇
作者：姚鵠（唐）

羽客朝元晝掩扉，林中一徑雪中微。松陰繞院鶴相對，憑高目斷無訊息，自醉自吟愁落暉。
及第後上主司王起
作者：姚鵠（唐）

三年竭力向春闈，塞斷浮華眾路岐。盛選棟樑非昔日，莫道只陪金馬貴，相期更在鳳凰池。
送賀知章入道
作者：姚鵠（唐）

若非堯運及垂衣，肯許巢由脫俗機。太液始同黃鶴下，羈束慚無仙藥分，隨車空有夢魂飛。
送友人出塞
作者：姚鵠（唐）

帝城春色著寒梅，去恨離懷醉不開。作別欲將何計免，有思莫忘清塞學，眾傳君負佐王才。
送僧歸新羅
作者：姚鵠（唐）

淼淼萬餘裡，扁舟發落暉。滄溟何歲別，白首此時歸。寒暑途中變，人煙嶺外稀。驚天巨鼇鬥，蔽日大鵬飛。雪入行砂屨，雲生坐石衣。漢風深習得，休恨本心違。
奉和秘監從翁夏日陝州河亭晚望
作者：姚鵠（唐）

洪河何處望，一境在孤煙。極野如藍日，長波似鏡年。捲簾花影裡，倚檻鶴巢邊。霞焰侵旌旆，灘聲雜管絃。鐘微來疊岫，帆遠落遙天。過客多相指，應疑會水仙。
風不鳴條
作者：姚鵠（唐）

吾君理化清，上瑞報時平。曉吹何曾歇，柔條自不鳴。花香知暗度，柳動覺潛生。只見低垂影，那聞擊觸聲。大王初溥暢，少女正輕盈。幸遇無私力，幽芳願發榮。
書情獻知己
作者：姚鵠（唐）

日日恨何窮，巴雲舊隱空。一為棲寓客，二見北歸鴻。有道期攀桂，無門息轉蓬。賃居將罄比，乞食與僧同。花月登臨處，江山悵望中。眾皆輕病驥，誰肯救焦桐。坐惜春還至，愁吟夜每終。谷寒思變律，葉晚怯回風。謁蔡慚王粲，憐衡冀孔融。深恩知尚在，何處問窮通。
和工部楊尚書重送絕句
作者：姚鵠（唐）

桂枝攀得獻庭闈，何似空懷楚橘歸。好控扶搖早回首，人人思看大鵬飛。
春有情篇
作者：劉禹錫（唐）

為問遊春侶，春情何處尋。花含欲語意，草有鬥生心。雨頻催發色，雲輕不作陰。縱令無月夜，芳興暗中深。
七夕二首
作者：劉禹錫（唐）

河鼓靈旗動，嫦娥破鏡斜。滿空天是幕，徐轉鬥為車。機罷猶安石，橋成不礙槎。誰知觀津女，竟夕望雲涯。天衢啟雲帳，神馭上星橋。初喜渡河漢，頻驚轉鬥杓。餘霞張錦幛，輕電閃紅綃。非是人間世，還悲後會遙。
邊風行
作者：劉禹錫（唐）

邊馬蕭蕭鳴，邊風滿磧生。暗添弓箭力，鬥上鼓鼙聲。襲月寒暈起，吹雲陰陣成。將軍佔氣候，出號夜翻營。
送工部蕭郎中刑部李郎中並以本官兼中丞分命充京西京北覆糧使
作者：劉禹錫（唐）

霜簡映金章，相輝同舍郎。天威巡虎落，星使出鴛行。尊俎成全策，京坻閱見糧。歸來虜塵滅，畫地奏明光。
送太常蕭博士棄官歸養赴東都
作者：劉禹錫（唐）

兄弟盡鴛鸞，歸心切問安。貪榮五彩服，遂掛兩梁冠。侍膳曾調鼎，循陔更握蘭。從今別君後，長憶德星看。
送河南皇甫少尹赴絳州
作者：劉禹錫（唐）

祖帳臨周道，前旌指晉城。午橋群吏散，亥字老人迎。詩酒同行樂，別離方見情。從此洛陽社，吟詠屬書生。
發華州留別張侍禦
作者：劉禹錫（唐）

束簡下延閣，買符驅短轅。同人惜分袂，結念醉芳樽。切切別弦急，蕭蕭徵騎煩。臨岐無限意，相視卻忘言。
奉送家兄歸王屋山隱居二首
作者：劉禹錫（唐）

洛陽天壇上，依稀似玉京。夜分先見日，月靜遠聞笙。雲路將雞犬，丹臺有姓名。古來成道者，兄弟亦同行。春來山事好，歸去亦逍遙。水淨苔莎色，露香芝朮苗。登臺吸瑞景，飛步翼神飆。願薦塤篪曲，相將學玉簫。
送王師魯協律赴湖南使幕
作者：劉禹錫（唐）

翩翩馬上郎，驅傳渡三湘。橘樹沙洲暗，松醪酒肆香。素風傳竹帛，高價聘琳琅。楚水多蘭芷，何人事搴芳。
送趙中丞自司金郎轉官參山南令狐僕射幕府
作者：劉禹錫（唐）

綠樹滿褒斜，西南蜀路賒。驛門臨白草，縣道入黃花。相府開油幕，門生逐絳紗。行看佈政後，還從入京華。
送盧處士歸嵩山別業
作者：劉禹錫（唐）

世業嵩山隱，雲深無四鄰。藥爐燒奼女，酒甕貯賢人。晚日華陰霧，秋風函穀塵。送君從此去，鈴閣少談賓。
洛中送崔司業使君扶侍赴唐州
作者：劉禹錫（唐）

綠野芳城路，殘春柳絮飛。風鳴驌驦馬，日照老萊衣。洛苑魚書至，江村雁戶歸。相思望淮水，雙鯉不應稀。
送李友路秀才赴舉
作者：劉禹錫（唐）

誰憐相門子，不語望秋山。生長綺紈內，辛勤筆硯間。榮親在名字，好學棄官班。佇俟明年桂，高堂開笑顏。
送從弟郎中赴浙西
作者：劉禹錫（唐）

銜命出尚書，新恩換使車。漢庭無右者，梁苑重歸歟。又食建業水，曾依京口居。共經何限事，賓主兩如初。
送元上人歸稽亭
作者：劉禹錫（唐）

重疊稽亭路，山僧歸獨行。遠峰斜日影，本寺舊鐘聲。徒侶問新事，煙雲愴別情。應誇乞食處，踏遍鳳凰城。
贈別君素上人詩
作者：劉禹錫（唐）

窮巷唯秋草，高僧獨扣門。相歡如舊識，問法到無言。水為風生浪，珠非塵可昏。悟來皆是道，此別不銷魂。
送深法師遊南嶽
作者：劉禹錫（唐）

師在白雲鄉，名登善法堂。十方傳句偈，八部會壇場。飛錫無定所，寶書留舊房。唯應銜果雁，相送至衡陽。
贈別約師
作者：劉禹錫（唐）

師逢吳興守，相伴住禪扃。春雨同栽樹，秋燈對講經。廬山曾結社，桂水遠揚舲。話舊還惆悵，天南望柳星。
秋日過鴻舉法師寺院，便送歸江陵
作者：劉禹錫（唐）

看畫長廊遍，尋僧一徑幽。小池兼鶴淨，古木帶蟬秋。客至茶煙起，禽歸講席收。浮杯明日去，相望水悠悠。
春日退朝
作者：劉禹錫（唐）

紫陌夜來雨，南山朝下看。戟枝迎日動，閣影助松寒。瑞氣轉綃縠，遊光泛波瀾。禦溝新柳色，處處拂歸鞍。
蜀先主廟
作者：劉禹錫（唐）

天地英雄氣，千秋尚凜然。勢分三足鼎，業複五銖錢。得相能開國，生兒不象賢。淒涼蜀故妓，來舞魏宮前。
經東都安國觀九仙公主舊院作
作者：劉禹錫（唐）

仙院禦溝東，今來事不同。門開青草日，樓閉綠楊風。將犬昇天路，披雲赴月宮。武皇曾駐蹕，親問主人翁。
觀八陣圖
作者：劉禹錫（唐）

軒皇傳上略，蜀相運神機。水落龍蛇出，沙平鵝鸛飛。波濤無動勢，鱗介避餘威。會有知兵者，臨流指是非。
八月十五日夜玩月
作者：劉禹錫（唐）

天將今夜月，一遍洗寰瀛。暑退九霄淨，秋澄萬景清。星辰讓光彩，風露發晶英。能變人間世，翛然是玉京。
太和戊申歲大有年詔賜百僚出城觀秋稼謹書盛事以俟釆詩者
作者：劉禹錫（唐）

長安銅雀鳴，秋稼與雲平。玉燭調寒暑，金風報順成。川原呈上瑞，恩澤賜閑行。欲反重城掩，猶聞歌吹聲。
金陵懷古
作者：劉禹錫（唐）

潮滿冶城渚，日斜徵虜亭。蔡洲新草綠，幕府舊煙青。興廢由人事，山川空地形。後庭花一曲，幽怨不堪聽。
晝居池上亭獨吟
作者：劉禹錫（唐）

日午樹陰正，獨吟池上亭。靜看蜂教誨，閑想鶴儀形。法酒調神氣，清琴入性靈。浩然機已息，几杖複何銘。
分司東都蒙襄陽李司徒相公書問因以奉寄
作者：劉禹錫（唐）

早忝金馬客，晚為商洛翁。知名四海內，多病一生中。舉世往還盡，何人心事同。幾時登峴首，恃舊揖三公。
門下相公榮加冊命，天下同歡忝沐眷私，輒感申賀
作者：劉禹錫（唐）

冊命出宸衷，官儀自古崇。特膺平土拜，光贊格天功。再佩扶陽印，常乘鮑氏驄。七賢遺老在，猶得詠清風。
病中一二禪客見問，因以謝之
作者：劉禹錫（唐）

勞動諸賢者，同來問病夫。添爐烹雀舌，灑水淨龍須。身是芭蕉喻，行須筇竹扶。醫王有妙藥，能乞一丸無。
秋江晚泊
作者：劉禹錫（唐）

長泊起秋色，空江涵霽暉。暮霞千萬狀，賓鴻次第飛。古戍見旗迥，荒村聞犬稀。軻峨艑上客，勸酒夜相依。
步出武陵東亭臨江寓望
作者：劉禹錫（唐）

鷹至感風候，霜餘變林麓。孤帆帶日來，寒江轉沙曲。戍搖旗影動，津晚櫓聲促。月上彩霞收，漁歌遠相續。
秋日送客至潛水驛
作者：劉禹錫（唐）

候吏立沙際，田家連竹溪。楓林社日鼓，茅屋午時雞。鵲噪晚禾地，蝶飛秋草畦。驛樓宮樹近，疲馬再三嘶。
湖州崔郎中曹長寄三癖詩自言癖在詩與琴酒其詞逸而高吟詠不足昔柳吳興亭皋隴首之句王融書之白團扇故為四韻以謝之
作者：劉禹錫（唐）

視事畫屏中，自稱三癖翁。管絃泛春渚，旌旆拂晴虹。酒對青山月，琴韻白蘋風。會書團扇上，知君文字工。
為郎分司寄上都同舍
作者：劉禹錫（唐）

籍通金馬門，家在銅駝陌。省闥晝無塵，宮樹朝凝碧。荒街淺深轍，古渡潺湲石。唯有嵩丘雲，堪誇早朝客。
登陝州北樓卻憶京師親友
作者：劉禹錫（唐）

獨上百尺樓，目窮思亦愁。初日遍露草，野田荒悠悠。塵息長道白，林清宿煙收。回首雲深處，永懷鄉舊遊。
途中早發
作者：劉禹錫（唐）

中庭望啟明，促促事晨徵。寒樹鳥初動，霜橋人未行。水流白煙起，日上彩霞生。隱士應高枕，無人問姓名。
陝州河亭陪韋五大夫雪後眺望因以留別與韋有布衣之舊一別二紀經遷貶而歸
作者：劉禹錫（唐）

雪霽太陽津，城池表裡春。河流添馬頰，原色動龍鱗。萬裡獨歸客，一杯逢故人。登高向西望，關路正飛塵。
城東閒遊
作者：劉禹錫（唐）

借問池臺主，多居要路津。千金買絕境，永日屬閒人。竹徑縈紆入，花林委曲巡。斜陽眾客散，空鎖一園春。
罷郡歸洛陽閒居
作者：劉禹錫（唐）

十年江海守，旦夕有歸心。及此西還日，空成東武吟。花間數杯酒，月下一張琴。聞說功名事，依前惜寸陰。
晚泊牛渚
作者：劉禹錫（唐）

蘆葦晚風起，秋江鱗甲生。殘霞忽變色，遊雁有餘聲。戍鼓音響絕，漁家燈火明。無人能詠史，獨自月中行。
宿誠禪師山房題贈二首
作者：劉禹錫（唐）

宴坐白雲端，清江直下看。來人望金剎，講席繞香壇。虎嘯夜林動，鼉鳴秋澗寒。眾音徒起滅，心在淨中觀。不出孤峰上，人間四十秋。視身如傳舍，閱世似東流。法為因緣立，心從次第修。中宵問真偈，有住是吾憂。
贈澧州高大夫司馬霞寓
作者：劉禹錫（唐）

前年牧錦城，馬蹋血泥行。千里追戎首，三軍許勇名。殘兵疑鶴唳，空壘辯烏聲。一誤雲中級，南遊湘水清。
聞董評事疾因以書贈
作者：劉禹錫（唐）

繁露傳家學，青蓮譯梵書。火風乖四大，文字廢三餘。欹枕晝眠靜，折巾秋鬢疏。武皇思視草，誰許茂陵居。
詠庭梅寄人
作者：劉禹錫（唐）

早花常犯寒，繁實常苦酸。何事上春日，坐令芳意闌。夭桃定相笑，遊妓肯回看。君問調金鼎，方知正味難。
德宗神武孝文皇帝輓歌二首
作者：劉禹錫（唐）

出震清多難，乘時播大鈞。操弦調六氣，揮翰動三辰。運偶昇天日，哀深率土人。瑤池無轍跡，誰見屬車塵。鳳翣擁銘旌，威遲異吉行。漢儀陳秘器，楚挽咽繁聲。駐綍辭清廟，凝笳背直城。唯應留內傳，知是向蓬瀛。
敬宗睿武昭湣孝皇帝輓歌三首
作者：劉禹錫（唐）

寶曆方無限，仙期忽有涯。事親崇漢禮，傳聖法殷家。晚出芙蓉闕，春歸棠棣華。玉輪今日動，不是畫雲車。任賢勞夢寐，登位富春秋。欲遂東人幸，甯虞杞國憂。長楊收羽騎，太液泊龍舟。惟有衣冠在，年年愴月遊。講學金華殿，親耕鉤盾田。侍臣容諫獵，方士信求仙。虹影俄侵日，龍髯不上天。空餘水銀海，長照夜燈前。
文宗元聖昭獻孝皇帝輓歌三首
作者：劉禹錫（唐）

繼體三才理，承顏九族親。禹功留海內，殷曆付天倫。調露曲常在，秋風詞尚新。本支方百代，先讓棣華春。月落宮車動，風淒儀仗閑。路唯瞻鳳翣，人尚想龍顏。禦宇方無事，乘雲遂不還。聖情悲望處，沉日下西山。享國十五載，昇天千萬年。龍鑣仙路遠，騎吹禮容全。日下初陵外，人悲舊劍前。周南有遺老，掩淚望秦川。
故相國燕國公於司空輓歌二首
作者：劉禹錫（唐）

雕弓封舊國，黑弰繼前功。十年鎮南雍，九命作司空。池臺樂事盡，簫鼓葬儀雄。一代英豪氣，曉散白楊風。陰山貴公子，來葬五陵西。前馬悲無主，猶帶朔風嘶。漢水晉山郭，襄陽白銅鞮。至今有遺愛，日暮人淒淒。
傷丘中丞
作者：劉禹錫（唐）

鄴下殺才子，蒼茫冤氣凝。枯楊映漳水，野火上西陵。馬鬣今無所，龍門昔共登。何人為弔客，唯是有青蠅。
河南觀察使故相國袁公輓歌三首
作者：劉禹錫（唐）

五驅龍虎節，一入鳳凰池。令尹自無喜，羊公人不疑。天歸京兆日，葉下洞庭時。湘水秋風至，淒涼吹素旗。丹旐發江皋，人悲雁亦號。湘南罷亥市，漢上改詞曹。表墓雙碑立，尊名一字褒。嘗聞平楚獄，為報裡門高。返葬三千里，荊衡達帝畿。逢人即故吏，拜奠盡沾衣。地得青烏相，賓驚白鶴飛。五公碑尚在，今日亦同歸。
哭王僕射相公
作者：劉禹錫（唐）

子侯一日病，滕公千載歸。門庭愴已變，風物澹無輝。群吏謁新府，舊賓沾素衣。歌堂忽暮哭，賀雀盡驚飛。
傷韋賓客
作者：劉禹錫（唐）

韋公八十餘，位至六尚書。五福唯無富，一生誰得如。桂枝攀最久，蘭省出仍初。海內時流盡，何人動素車。
再經故元九相公宅池上作
作者：劉禹錫（唐）

故池春又至，一到一傷情。雁鶩群猶下，蛙螟衣已生。竹叢身後長，臺勢雨來傾。六尺孤安在，人間未有名。
請告東歸發灞橋卻寄諸僚友
作者：劉禹錫（唐）

徵徒出灞涘，回首傷如何。故人雲雨散，滿目山川多。行車無停軌，流景同迅波。前歡漸成昔，感歎益勞歌。
初至長安
作者：劉禹錫（唐）

左遷凡二紀，重見帝城春。老大歸朝客，平安出嶺人。每行經舊處，卻想似前身。不改南山色，其餘事事新。
歲杪將發楚州呈樂天
作者：劉禹錫（唐）

楚澤雪初霽，楚城春欲歸。清淮變寒色，遠樹含清暉。原野已多思，風霜潛減威。與君同旅雁，北向刷毛衣。
鶴歎二首
作者：劉禹錫（唐）

寂寞一雙鶴，主人在西京。故巢吳苑樹，深院洛陽城。徐引竹間步，遠含雲外情。誰憐好風月，鄰舍夜吹笙。丹頂宜承日，霜翎不染泥。愛池能久立，看月未成棲。一院春草長，三山歸路迷。主人朝謁早，貪養汝南雞。
答白刑部聞新蟬
作者：劉禹錫（唐）

蟬聲未發前，已自感流年。一入淒涼耳，如聞斷續弦。晴清依露葉，晚急畏霞天。何事秋卿詠，逢時亦悄然。
和裴相公寄白侍郎求雙鶴
作者：劉禹錫（唐）

皎皎華亭鶴，來隨太守船。青雲意長在，滄海別經年。留滯清洛苑，裴回明月天。何如鳳池上，雙舞入祥煙。
終南秋雪
作者：劉禹錫（唐）

南嶺見秋雪，千門生早寒。閒時駐馬望，高處捲簾看。霧散瓊枝出，日斜鉛粉殘。偏宜曲江上，倒影入清瀾。
和樂天早寒
作者：劉禹錫（唐）

雨引苔侵壁，風驅葉擁階。久留閑客話，宿請老僧齋。酒甕新陳接，書簽次第排。翛然自有處，搖落不傷懷。
曲江春望
作者：劉禹錫（唐）

鳳城煙雨歇，永珍含佳氣。酒後人倒狂，花時天似醉。三春車馬客，一代繁華地。何事獨傷懷，少年曾得意。
同樂天和微之深春二十首
作者：劉禹錫（唐）

何處深春好，春深萬乘家。宮門皆映柳，輦路盡穿花。池色連天漢，城形象帝車。旌旗暖風裡，獵獵向西斜。何處深春好，春深阿母家。瑤池長不夜，珠樹正開花。橋峻通星渚，樓暄近日車。層城十二闕，相對日西斜。何處深春好，春深執政家。恩光貪捧日，貴重不看花。玉饌堂交印，沙堤柱礙車。多門一已閉，直道更無斜。何處深春好，春深大鎮家。前旌光照日，後騎蹙成花。節院收衙隊，球場簇看車。廣筵歌舞散，書號夕陽斜。何處深春多，春深貴戚家。櫪嘶無價馬，庭發有名花。欲進宮人食，先燻命婦車。晚歸長帶酒，冠蓋任傾斜。何處深春好，春深恩澤家。爐添龍腦炷，綬結虎頭花。賓客珠成履，嬰孩錦縛車。畫堂簾幕外，來去燕飛斜。何處深春好，春深京兆家。人眉新柳葉，馬色醉桃花。盜息無鳴鼓，朝回自走車。能令帝城外，不敢徑由斜。何處深春好，春深刺史家。夜闌猶命樂，雨甚亦尋花。傲客多憑酒，新姬苦上車。公門吏散後，風擺戟衣斜。何處深春好，春深羽客家。芝田繞舍色，杏樹滿山花。雲是淮王宅，風為列子車。古壇操簡處，一徑入林斜。何處深春好，春深小隱家。芟庭留野菜，撼樹去狂花。醉酒一千日，貯書三十車。雉衣從露體，不敢有餘斜。何處深春好，春深富室家。唯多貯金帛，不擬負鶯花。國樂呼聯轡，行廚載滿車。歸來看理曲，燈下寶釵斜。何處深春好，春深豪士家。多沽味濃酒，貴買色深花。已臂鷹隨馬，連催妓上車。城南踏青處，村落逐原斜。何處深春好，春深貴胄家。迎呼偏熟客，揀選最多花。飲饌開華幄，笙歌出鈿車。興酣樽易罄，連瀉酒瓶斜。何處深春好，春深唱第家。名傳一紙榜，興管九衢花。薦聽諸侯樂，來隨計吏車。杏園拋曲處，揮袖向風斜。何處深春好，春深少婦家。能偷新禁曲，自剪入時花。追逐同遊伴，平章貴價車。從來不墮馬，故遣髻鬟斜。何處深春好，春深幼女家。雙鬟梳頂髻，兩面繡裙花。妝壞頻臨鏡，身輕不佔車。鞦韆爭次第，牽拽彩繩斜。何處深春好，春深蘭若家。當香收柏葉，養蜜近梨花。野徑宜行樂，遊人盡駐車。菜園籬落短，遙見桔槔斜。何處深春好，春深老宿家。小欄圍蕙草，高架引藤花。四字香書印，三乘壁畫車。遲回聽句偈，雙樹晚陰斜。何處深春好，春深種蒔家。分畦十字水，接樹兩般花。櫛比栽籬槿，咿啞轉井車。可憐高處望，棋佈不曾斜。何處深春好，春深稚子家。爭騎一竿竹，偷折四鄰花。笑擊羊皮鼓，行牽犢頷車。中庭貪夜戲，不覺玉繩斜。
贈眼醫婆羅門僧
作者：劉禹錫（唐）

三秋傷望眼，終日哭途窮。兩目今先暗，中年似老翁。看朱漸成碧，羞日不禁風。師有金篦術，如何為發蒙。
海門潮別浩初師
作者：劉禹錫（唐）

前日過蕭寺，看師上講筵。都上禮白足，施者散金錢。方便無非教，經行不廢禪。還知習居士，發論侍彌天。
紀懷，贈李六戶曹、崔二十功曹五十韻
作者：元稹（唐）

昔冠諸生首，初因三道徵。公卿碧墀會，名姓白麻稱。日月光遙射，煙霄志漸弘。榮班聯錦繡，諫紙賜箋藤。便欲呈肝膽，何言犯股肱。椎埋沖鬥劍，消碎瑩壺冰。赤縣才分務，青驄已迥乘。因騎度海鶻，擬殺蔽天鵬。縛虎聲空壯，連鼇力未勝。風翻波竟蹙，山壓勢逾崩。僇辱徒相困，蒼黃性不能。酣歌離峴頂，負氣入江陵。華表當蟾魄，高樓掛玉繩。角聲悲掉蕩，城影暗稜層。軍幕威容盛，官曹禮數兢。心雖出雲鶴，身尚觸籠鷹。竦足良甘分，排衙苦未曾。通名參將校，抵掌見親朋。喣沫求涓滴，滄波怯鬥升。荒居鄰鬼魅，羸馬步殑fF。白草堂簷短，黃梅雨氣蒸。沾黏經汗席，颭閃盡油燈。夜怯餐膚蚋，朝煩拂面蠅。過從愁厭賤，專靜畏猜仍。旅寓誰堪託，官聯自可憑。甲科崔並騖，柱史李齊升。共展排空翼，俱遭激遠矰。他鄉元易感，同病轉相矜。投分多然諾，忘言少愛憎。誓將探肺腑，恥更辨淄澠。會宿形骸遠，論交意氣增。一心吞渤澥，戮力拔嵩恆。語到磨圭角，疑消破弩症。吹噓期指掌，患難許簷簦。鎩翮鸞棲棘，藏鋒箭在弸。雪中方睹桂，木上莫施罾。且泛夤沿水，兼過被病僧。有時鞭款段，盡日醉懵僜。躡屐看秧稻，敲船和採菱。叉魚江火合，喚客穀神應。嘯傲雖開口，幽憂複滿膺。望雲鰭撥剌，透匣色騰淩。每想潢池寇，猶稽赤族懲。夔龍勞算畫，貔虎帶威稜。逐鳥忠潛奮，懸旌意遠凝。弢弓思徹劄，絆驥悶牽緪。運甓調辛苦，聞雞屢寢興。閑隨人兀兀，夢聽鼓鼕鼕。班筆行看擲，黃陂莫漫澄。騏驎高閣上，須及壯時登。
答姨兄胡靈之見寄五十韻
作者：元稹（唐）

憶昔鳳翔城，齠年是事榮。理家煩伯舅，相宅盡吾兄。詩律蒙親授，朋遊忝自迎。題頭筠管縵，教射角弓騂。矮馬駝鬃bi，犛牛獸面纓。對談依赳赳，送客步盈盈。米碗諸賢讓，蠡杯大戶傾。一船席外語，三榼拍心精。傳盞加分數，橫波擲目成。華奴歌淅淅，媚子舞卿卿。鬥設狂為好，誰憂飲敗名。屠過隱朱亥，樓夢古秦嬴。環坐唯便草，投盤暫廢觥。春郊才爛熳，夕鼓已砰轟。荏苒移灰管，喧闐倦塞兵。糟漿聞漸足，書劍訝無成。抵璧慚虛棄，彈珠覺用輕。遂籠雲際鶴，來狎穀中鶯。學問攻方苦，篇章興太清。囊疏螢易透，錐鈍股多坑。筆陣戈矛合，文房棟桷撐。豆萁才敏俊，羽獵正崢嶸。岐下尋時別，京師觸處行。醉眠街北廟，閑繞宅南營。柳愛淩寒軟，梅憐上番驚。觀松青黛笠，欄藥紫霞英。盡日聽僧講，通宵詠月明。正耽幽趣樂，旋被宦途縈。吏晉資材枉，留秦歲序更。我髯黳數寸，君發白千莖。芸閣懷鉛暇，姑峰帶雪晴。何由身倚玉，空睹翰飛瓊。世道難於劍，讒言巧似笙。但憎心可轉，不解跽如擎。始效神羊觸，俄隨旅雁徵。孤芳安可駐，五鼎幾時烹。潦倒沉泥滓，欹危踐矯衡。登樓王粲望，落帽孟嘉情。巫峽連天水，章臺塞路荊。雨摧漁火焰，風引竹枝聲。分作屯之蹇，那知困亦亨。官曹三語掾，國器萬尋楨。逸傑雄姿迥，皇王雅論評。蕙依潛可習，雲合定誰令。原燎逢冰井，鴻流值木罌。智囊推有在，勇爵敢徒爭。迅拔看鵬舉，高音侍鶴鳴。所期人拭目，焉肯自佯盲。鉛鈍丁寧淬，蕪荒輾轉耕。窮通須豹變，攖搏笑狼獰。愧捧芝蘭贈，還披肺腑呈。此生如未死，未擬變平生。
酬許五康佐
作者：元稹（唐）

奮迅君何晚，羈離我詎儔。鶴籠閑警露，鷹縛悶牽韝。蓬閣深沉省，荊門遠慢州。課書同吏職，旅宦各鄉愁。白日傷心過，滄江滿眼流。嘶風悲代馬，喘月伴吳牛。枯涸方窮轍，生涯不繫舟。猿啼三峽雨，蟬報兩京秋。珠玉慚新贈，芝蘭忝舊遊。他年問狂客，須向老農求。
送崔侍禦之嶺南二十韻
作者：元稹（唐）

漢法戎施幕，秦官郡置監。蕭何歸舊印，鮑永授新銜。幣聘雖盈篋，泥章未破緘。蛛懸絲繚繞，鵲報語詀諵。再礪神羊角，重開憲簡函。鞶纓驄赳赳，緌佩繡縿縿。逸翮憐鴻翥，離心覺刃劖。聯遊虧片玉，洞照失明鑒。遙想車登嶺，那無淚滿衫。茅蒸連蟒氣，衣漬度梅黬。象鬥緣溪竹，猿鳴帶雨杉。颶風狂浩浩，韶石峻嶄嶄。宿浦宜深泊，祈瀧在至諴。瘴江乘早度，毒草莫親芟。試蠱看銀黑，排腥貴食鹹。菌須蟲已蠹，果重鳥先鵮。冰瑩懷貪水，霜清顧痛巖。珠璣當盡擲，薏苡詎能讒。荊俗欺王粲，吾生問季咸。遠書多不達，勤為枉攕攕。
酬段丞與諸棋流會宿弊居見贈二十四韻
作者：元稹（唐）

鳴局寧虛日，閑窗任廢時。琴書甘盡棄，園井詎能窺。運石疑填海，爭籌憶坐帷。赤心方苦鬥，紅燭已先施。蛇勢縈山合，鴻聯度嶺遲。堂堂排直陣，袞袞逼羸師。懸劫偏深猛，回徵特險巇。旁攻百道進，死戰萬般為。異日玄黃隊，今宵黑白棋。斫營看迥點，對壘重相持。善敗雖稱怯，驕盈最易欺。狼牙當必碎，虎口禍難移。乘勝同三捷，扶顛望一詞。希因送目便，敢恃指縱奇。退引防邊策，雄吟斬將詩。眠床都浪置，通夕共忘疲。曉雉風傳角，寒叢雪壓枝。繁星收玉版，殘月耀冰池。僧請聞鐘粥，賓催下藥卮。獸炎餘炭在，蠟淚短光衰。俯仰嗟陳跡，殷勤蔔後期。公私牽去住，車馬各支離。分作終身癖，兼從是事隳。此中無限興，唯怕俗人知。
酬竇校書二十韻
作者：元稹（唐）

鷗鷺元相得，杯觴每共傳。芳遊春爛熳，晴望月團圓。調笑風流劇，論文屬對全。賞花珠並綴，看雪璧常連。竹寺荒唯好，松齋小更憐。潛投孟公轄，狂乞莫愁錢。塵土拋書卷，槍籌弄酒權。令誇齊箭道，力鬥抹弓弦。但喜添樽滿，誰憂乏桂然。漸輕身外役，渾證飲中禪。及我辭雲陛，逢君仕圃田。音徽千里斷，魂夢兩情偏。足聽猿啼雨，深藏馬腹鞭。官醪半清濁，夷饌雜腥羶。顧影無依倚，甘心守靜專。那知暮江上，俱會落英前。款曲生平在，悲涼歲序遷。鶴方同北渚，鴻又過南天。麗句慚虛擲，沉機懶強牽。粗酬珍重意，工拙定相懸。
泛江玩月十二韻
作者：元稹（唐）

楚塞分形勢，羊公壓大邦。因依多士子，參畫盡敦厖。嶽璧閑相對，荀龍自有雙。共將船載酒，同泛月臨江。遠樹懸金鏡，深潭倒玉幢。委波添淨練，洞照滅凝釭。闐咽沙頭市，玲瓏竹岸窗。巴童唱巫峽，海客話神瀧。已困連飛盞，猶催未倒缸。飲荒情爛熳，風棹樂崢摐。勝事他年憶，愁心此夜降。知君皆逸韻，須為應莛撞。
痁臥聞幕中諸公徵樂會飲，因有戲呈三十韻
作者：元稹（唐）

濩落因寒甚，沉陰與病偕。藥囊堆小案，書卷塞空齋。脹腹看成鼓，羸形漸比柴。道情憂易適，溫瘴氣難排。治t3扶輕仗，開門立靜街。耳鳴疑暮角，眼暗助昏霾。野竹連荒草，平陂接斷崖。坐隅甘對鵩，當路恐遭豺。蛇蠱迷弓影，鵰翎落箭靫。晚籬喧鬥雀，殘菊半枯荄。悵望悲回雁，依遲傍古槐。一生長苦節，三省詎行怪。奔北翻成勇，司南卻是咼。穹蒼真漠漠，風雨漫喈喈。彼美猶溪女，其誰佔館娃。誠知通有日，太極浩無涯。布卦求無妄，祈天願孔皆。藏衰謀計拙，地僻往還乖。況羨蓮花侶，方欣綺席諧。鈿車迎妓樂，銀翰屈朋儕。白紵顰歌黛，同蹄墜舞釵。纖身霞出海，豔臉月臨淮。籌箸隨宜放，投盤止罰啀。紅娘留醉打，觥使及醒差。顧我潛孤憤，何人想獨懷。夜燈然檞葉，凍雪墮磚階。壞壁虛缸倚，深爐小火埋。鼠驕銜筆硯，被冷束筋骸。畢竟圖斟酌，先須遣癘痎。槍旗如在手，那複敢崴pN。
酬友封話舊敘懷十二韻
作者：元稹（唐）

風波千里別，書信二年稀。乍見悲兼喜，猶驚是與非。身名判作夢，杯盞莫相違。草館同床宿，沙頭待月歸。春深鄉路遠，老去宦情微。魏闕何由到，荊州且共依。人欺翻省事，官冷易藏威。但擬馴鷗鳥，無因用弩機。開張圖卷軸，顛倒醉衫衣。蓴菜銀絲嫩，鱸魚雪片肥。憐君詩似湧，贈我筆如飛。會遣諸伶唱，篇篇入禁闈。
送王協律遊杭越十韻
作者：元稹（唐）

去去莫淒淒，餘杭接會稽。松門天竺寺，花洞若耶溪。浣渚逢新豔，蘭亭識舊題。山經秦帝望，壘辨越王棲。江樹春常早，城樓月易低。鏡呈湖面出，雲疊海潮齊。章甫官人戴，蓴絲奼女提。長幹迎客鬧，小市隔煙迷。紙亂紅藍壓，甌凝碧玉泥。荊南無抵物，來日為儂攜。
送東川馬逢侍禦使回十韻
作者：元稹（唐）

風水荊門闊，文章蜀地豪。眼青賓禮重，眉白眾情高。思勇曾吞筆，投虛慣用刀。詞鋒倚天劍，學海駕雲濤。南郡傳紗帳，東方讓錦袍。旋吟新樂府，便續古離騷。雪岸猶封草，春江欲滿槽。餞筵君置醴，隨俗我餔糟。莫歎巴三峽，休驚鬢二毛。流年等頭過，人世各勞勞。
答李昌期
作者：楊洵美（唐）

三山載群仙，峨峨鹹浪中。雲衣剪不得，此路安可從。我生亦何事，出門如飛蓬。白日又黃昏，所悲瑤草空。蟲聲故鄉夢，枕上禾黍風。吾道如未喪，天運何時通。
宮詞
作者：長孫翱（唐）

一道甘泉接禦溝，上皇行處不曾秋。誰言水是無情物，也到宮前咽不流。
和於中丞登越王樓見寄
作者：盧求（唐）

高情推謝守，善政屬綿州。未落紫泥詔，閑登白雪樓。晴江如送日，寒嶺鎮迎秋。滿壁朝天士，唯予不繫舟。
雨
作者：歐陽袞（唐）

細雨弄春陰，餘寒入晝深。山姿輕薄霧，煙色澹幽林。鹿踐莓苔滑，魚牽水荇沈。懷情方未已，清酒漫須斟。
田家
作者：歐陽袞（唐）

黯黯日將夕，牛羊村外來。巖阿青氣發，籬落杏花開。草木應初感，鶬鶊亦已催。晚間春作好，行樂不須猜。
神光寺
作者：歐陽袞（唐）

香剎懸青磴，飛樓界碧空。石門棲怖鴿，慈塔繞歸鴻。有法將心鏡，無名屬性通。從來樂幽寂，尋覓未能窮。
和項斯遊頭陀寺上方
作者：歐陽袞（唐）

步入桃源裡，晴花更滿枝。峰迴山意曠，林杳竹光遲。遠寺尋龍藏，名香發雁池。間能將遠語，況及上陽時。
秦原道中
作者：歐陽袞（唐）

分險架長瀾，斜梁控夕巒。宿雲依嶺斷，初月入江寒。緇化秦裘敝，塵驚漢策殘。無言倦行旅，遙路屬時難。
月峰寺憶理公
作者：歐陽袞（唐）

共來江海上，清論一宵同。禪榻渾依舊，心期浩已空。驚春花落樹，聞梵澗搖風。二諦欣諮啟，還應夢寐通。
寄陳去疾進士
作者：歐陽袞（唐）

放跡疑辭垢，棲心亦道門。玄言蘿幌馥，詩思竹爐溫。解帶搖花落，彈琴散鳥喧。江山茲夕意，唯有素交存。
聽郢客歌陽春白雪
作者：歐陽袞（唐）

寂聽郢中人，高歌已絕倫。臨風飄白雪，向日奏陽春。調雅偏盈耳，聲長杳入神。連連貫珠並，嫋嫋遏雲頻。度曲知難和，凝情想任真。周郎如賞羨，莫使滯芳晨。
南澗寺
作者：歐陽袞（唐）

春寺無人亂鳥啼，藤蘿陰磴野僧迷。雲藏古壁遺龍象，為耽寂樂親禪侶，莫怪閑行費馬蹄。
中和樂九章：歌登封第一
作者：盧照鄰（唐）

炎圖喪寶，黃曆開璿。祖武類帝，宗文配天。玉鑾垂日，翠華陵煙。東雲幹呂，南風入弦。山稱萬歲，河慶千年。金繩永結，璧麗長懸。
中和樂九章：歌明堂第二
作者：盧照鄰（唐）

穆穆聖皇，雍雍明堂。左平右墄，上圓下方。調均風雨，制度陰陽。四窗八達，五室九房。南通夏火，西瞰秋霜。天子臨禦，萬玉鏘鏘。
中和樂九章：歌東軍第三
作者：盧照鄰（唐）

遐哉廟略，赫矣臺臣。橫戈碣石，倚劍浮津。風丘佛籜，日域清塵。島夷複祀，龍伯來賓。休兵宇縣，獻馘天闉。旆海凱入，耀輝震震。
中和樂九章：歌南郊第四
作者：盧照鄰（唐）

虔郊上帝，肅事圓丘。龍駕四牡，鸞旗九斿。鐘歌晚引，紫煬高浮。日麗蒼璧，雲飛鳴球。皇之慶矣，萬壽千秋。
中和樂九章：歌中宮第五
作者：盧照鄰（唐）

祥遊沙麓，慶洽瑤衣。黃雲晝聚，白氣宵飛。居中履正，稟和體微。儀刑赤縣，演教椒闈。陶鈞萬國，丹青四妃。河洲在詠，風化攸歸。
中和樂九章：歌儲宮第六
作者：盧照鄰（唐）

波澄少海，景麗前星。高禖誕聖，甲觀升靈。承規翠所，問寢瑤庭。宗儒側席，問道橫經。山賓皎皎，國胄青青。黃裳元吉，邦家以寧。
中和樂九章：歌諸王第七
作者：盧照鄰（唐）

星陳帝子，嶽列天孫。義光帶礪，象著乾坤。我有明德，利建攸存。苴以茅社，錫以犧尊。藩屏王室，翼亮堯門。八才兩獻，夫何足論。
中和樂九章：歌公卿第八
作者：盧照鄰（唐）

蹇蹇三事，師師百僚。群龍在職，振鷺盈朝。豐金輝首，佩玉鳴腰。青蒲翼翼，丹地翹翹。歌雲佐漢，捧日匡堯。天工人代，邈邈昭昭。
中和樂九章：總歌第九
作者：盧照鄰（唐）

明明天子兮聖德揚，穆穆皇后兮陰化康。登若木兮坐明堂，池濛汜兮家扶桑。武化偃兮文化昌，禮樂昭兮股肱良。君臣已定兮君永無疆，顏子更生兮徒皇皇。若有人兮天一方，忠為衣兮信為裳。餐白玉兮飲瓊芳，心思荃兮路阻長。
關山月
作者：盧照鄰（唐）

塞坦通碣石，虜障抵祁連。相思在萬裡，明月正孤懸。影移金岫北，光斷玉門前。寄言閨中婦，時看鴻雁天。
上之回
作者：盧照鄰（唐）

回中道路險，蕭關烽候多。五營屯北地，萬乘出西河。單於拜玉璽，天子按雕戈。振旅汾川曲，秋風橫大歌。
紫騮馬
作者：盧照鄰（唐）

騮馬照金鞍，轉戰入皋蘭。塞門風稍急，長城水正寒。雪暗鳴珂重，山長噴玉難。不辭橫絕漠，流血幾時幹。
戰城南
作者：盧照鄰（唐）

將軍出紫塞，冒頓在烏貪。笳喧雁門北，陣翼龍城南。雕弓夜宛轉，鐵騎曉參驔。應須駐白日，為待戰方酣。
梅花落
作者：盧照鄰（唐）

梅嶺花初發，天山雪未開。雪處疑花滿，花邊似雪回。因風入舞袖，雜粉向妝臺。匈奴幾萬裡，春至不知來。
結客少年場行
作者：盧照鄰（唐）

長安重遊俠，洛陽富財雄。玉劍浮雲騎，金鞭明月弓。鬥雞過渭北，走馬向關東。孫賓遙見待，郭解暗相通。不受千金爵，誰論萬裡功。將軍下天上，虜騎入雲中。烽火夜似月，兵氣曉成虹。橫行徇知己，負羽遠從戎。龍旌昏朔霧，鳥陣卷胡風。追奔瀚海咽，戰罷陰山空。歸來謝天子，何如馬上翁。
詠史四首
作者：盧照鄰（唐）

季生昔未達，身辱功不成。髡鉗為臺隸，灌園變姓名。幸逢滕將軍，兼遇曹丘生。漢祖廣招納，一朝拜公卿。百金孰雲重，一諾良匪輕。廷議斬樊噲，群公寂無聲。處身孤且直，遭時坦而平。丈夫當如此，唯唯何足榮。大漢昔雲季，小人道遂振。玉帛委奄尹，斧鑕嬰縉紳。邈哉郭先生，卷舒得其真。雍容謝朝廷，談笑獎人倫。在晦不絕俗，處亂不為親。諸侯不得友，天子不得臣。沖情甄負甑，重價折角巾。悠悠天下士，相送洛橋津。誰知仙舟上，寂寂無四鄰。公業負奇志，交結盡才雄。良田四百頃，所食常不充。一為侍御史，慷慨說何公。何公何為敗，吾謀適不同。仲穎恣殘忍，廢興良在躬。死人如亂麻，天子如轉蓬。干戈及黃屋，荊棘生紫宮。鄭生運其謀，將以清國戎。時來命不遂，脫身歸山東。凜凜千載下，穆然懷清風。昔有平陵男，姓朱名阿遊。直發上沖冠，壯氣橫三秋。願得斬馬劍，先斷佞臣頭。天子玉檻折，將軍丹血流。捐生不肯拜，視死其若休。歸來教鄉裡，童蒙遠相求。弟子數百人，散在十二州。三公不敢吏，五鹿何能酬。名與日月懸，義與天壤儔。何必疲執戟，區區在封侯。偉哉曠達士，知命固不憂。
贈李榮道士
作者：盧照鄰（唐）

錦節銜天使，瓊仙駕羽君。投金翠山曲，奠璧清江濆。圓洞開丹鼎，方壇聚絳雲。寶貺幽難識，空歌迥易分。風搖十洲影，日亂九江文。敷誠歸上帝，應詔在明君。獨有南冠客，耿耿泣離群。遙看八會所，真氣曉氤氳。
早度分水嶺
作者：盧照鄰（唐）

丁年遊蜀道，班鬢向長安。徒費周王粟，空彈漢吏冠。馬蹄穿欲盡，貂裘敝轉寒。層冰橫九折，積石淩七盤。重溪既下漱，峻峰亦上幹。隴頭聞戍鼓，嶺外咽飛湍。瑟瑟松風急，蒼蒼山月團。傳語後來者，斯路誠獨難。
三月曲水宴得尊字
作者：盧照鄰（唐）

風煙彭澤裡，山水仲長園。由來棄銅墨，本自重琴尊。高情邈不嗣，雅道今複存。有美光時彥，養德坐山樊。門開芳杜徑，室距桃花源。公子黃金勒，仙人紫氣軒。長懷去城市，高詠狎蘭蓀。連沙飛白鷺，孤嶼嘯玄猿。日影巖前落，雲花江上翻。興闌車馬散，林塘夕鳥喧。
奉使益州至長安發鐘陽驛
作者：盧照鄰（唐）

躋險方未夷，乘春聊騁望。落花赴丹穀，奔流下青嶂。葳蕤曉樹滋，滉漾春江漲。平川看釣侶，狹徑聞樵唱。蝶戲綠苔前，鶯歌白雲上。耳目多異賞，風煙有奇狀。峻阻將長城，高標吞巨舫。聯翩事羈靮，辛苦勞疲恙。夕濟幾潺湲，晨登每惆悵。誰念複芻狗，山河獨偏喪。
和王奭秋夜有所思
作者：盧照鄰（唐）

寂寂南軒夜，悠然懷所知。長河落雁苑，明月下鯨池。鳳臺有清曲，此曲何人吹。丹唇間玉齒，妙響入雲涯。窮巷秋風葉，空庭寒露枝。勞歌欲有和，星鬢已將垂。
望宅中樹有所思
作者：盧照鄰（唐）

我家有庭樹，秋葉正離離。上舞雙棲鳥，中秀合歡枝。勞思複勞望，相見不相知。何當共攀折，歌笑此堂垂。
宿晉安亭
作者：盧照鄰（唐）

聞有絃歌地，穿鑿本多奇。遊人試一覽，臨玩果忘疲。窗橫暮卷葉，簷臥古生枝。舊石開紅蘚，新河覆綠池。孤猿稍斷絕，宿鳥複參差。泛灩月華曉，裴回星鬢垂。今日刪書客，悽惶君詎知。
於時春也，慨然有江湖之思，寄贈柳九隴
作者：盧照鄰（唐）

提琴一萬裡，負書三十年。晨攀偃蹇樹，暮宿清泠泉。翔禽鳴我側，旅獸過我前。無人且無事，獨酌還獨眠。遙聞彭澤宰，高弄武城弦。形骸寄文墨，意氣託神仙。我有壺中要，題為物外篇。將以貽好道，道遠莫致旃。相思勞日夜，相望阻風煙。坐惜春華晚，徒令客思懸。水去東南地，氣凝西北天。關山悲蜀道，花鳥憶秦川。天子何時問，公卿本亦憐。自哀還自樂，歸藪複歸田。海屋銀為棟，雲車電作鞭。倘遇鸞將鶴，誰論貂與蟬。萊洲頻度淺，桃實幾成圓。寄言飛鳧舄，歲晏同聯翩。
至望喜矚目言懷貽劍外知己
作者：盧照鄰（唐）

聖圖夷九折，神化掩三分。緘愁赴蜀道，題拙奉虞燻。隱轔度深谷，遙嫋上高雲。碧流遞縈注，青山互糾紛。澗松咽風緒，巖花濯露文。思北常依馭，圖南每喪群。無由召宣室，何以答吾君。
赤谷安禪師塔
作者：盧照鄰（唐）

獨坐巖之曲，悠然無俗紛。酌酒呈丹桂，思詩贈白雲。煙霞朝晚聚，猿鳥歲時聞。水華競秋色，山翠含夕曛。高談十二部，細核五千文。如如數冥昧，生生理氛氳。古人有糟粕，輪扁情未分。且當事芝朮，從吾所好雲。
贈益府裴錄事
作者：盧照鄰（唐）

忽忽歲雲暮，相望限風煙。長歌欲對酒，危坐遂停弦。停弦變霜露，對酒懷朋故。朝看桂蟾晚，夜聞鴻雁度。鴻度何時還，桂晚不同攀。浮雲映丹壑，明月滿青山。青山雲路深，丹壑月華臨。耿耿離憂積，空令星鬢侵。
贈益府群官
作者：盧照鄰（唐）

一鳥自北燕，飛來向西蜀。單棲劍門上，獨舞岷山足。昂藏多古貌，哀怨有新曲。群鳳從之遊，問之何所欲。答言寒鄉子，飄颻萬餘裡。不息惡木枝，不飲盜泉水。常思稻粱遇，願棲梧桐樹。智者不我邀，愚夫餘不顧。所以成獨立，耿耿歲雲暮。日夕苦風霜，思歸赴洛陽。羽翮毛衣短，關山道路長。明月流客思，白雲迷故鄉。誰能借風便，一舉淩蒼蒼。
送梓州高參軍還京
作者：盧照鄰（唐）

京洛風塵遠，褒斜煙露深。北遊君似智，南飛我異禽。別路琴聲斷，秋山猿鳥吟。一乖青巖酌，空佇白雲心。
大劍送別劉右史
作者：盧照鄰（唐）

金碧禺山遠，關梁蜀道難。相逢屬晚歲，相送動徵鞍。地咽綿川冷，雲凝劍閣寒。倘遇忠孝所，為道憶長安。
同臨津紀明府孤雁
作者：盧照鄰（唐）

三秋違北地，萬裡向南翔。河洲花稍白，關塞葉初黃。避繳風霜勁，懷書道路長。水流疑箭動，月照似弓傷。橫天無有陣，度海不成行。會刷能鳴羽，還赴上林鄉。
失群雁
作者：盧照鄰（唐）

三秋北地雪皚皚，萬裡南翔渡海來。欲隨石燕沉湘水，先過上苑傳書信，暫下中州戲稻粱。虞人負繳來相及，唯有莊周解愛鳴，複道郊哥重奇色。惆悵驚思悲未已，雲間海上應鳴舞，遠得鶤弦猶獨撫。金龜全寫中牟印，
行路難
作者：盧照鄰（唐）

君不見長安城北渭橋邊，枯木橫槎臥古田。昔日含紅複含紫，常時留霧亦留煙。春景春風花似雪，娼家寶襪蛟龍帔，公子銀鞍千萬騎。黃鶯一一向花嬌，珊瑚葉上鴛鴦鳥，鳳凰巢裡雛鵷兒。巢傾枝折鳳歸去。條枯葉落任風吹。一朝零落無人問，萬古摧殘君詎知。人生貴賤無終始，倏忽須臾難久恃。誰家能駐西山日，自昔公卿二千石，鹹擬榮華一萬年。不見朱唇將白貌，寄言坐客神仙署，一生一死交情處。蒼龍闕下君不來，但願堯年一百萬，長作巢由也不辭。
長安古意
作者：盧照鄰（唐）

長安大道連狹斜，青牛白馬七香車。玉輦縱橫過主第，百丈遊絲爭繞樹，一群嬌鳥共啼花。啼花戲蝶千門側，梁家畫閣天中起，漢帝金莖雲外直。樓前相望不相知，得成比目何辭死，願作鴛鴦不羨仙。比目鴛鴦真可羨，雙燕雙飛繞畫梁，羅緯翠被鬱金香。片片行雲著蟬鬢，妖童寶馬鐵連錢，娼婦盤龍金屈膝。禦史府中烏夜啼，挾彈飛鷹杜陵北，探丸借客渭橋西。俱邀俠客芙蓉劍，北堂夜夜人如月，南陌朝朝騎似雲。南陌北堂連北裡，漢代金吾千騎來，翡翠屠蘇鸚鵡杯。羅襦寶帶為君解，意氣由來排灌夫，專權判不容蕭相。專權意氣本豪雄，節物風光不相待，桑田碧海須臾改。昔時金階白玉堂，獨有南山桂花發，飛來飛去襲人裾。
明月引
作者：盧照鄰（唐）

洞庭波起兮鴻雁翔，風瑟瑟兮野蒼蒼。浮雲卷靄，明月流光。荊南兮趙北，碣石兮瀟湘。澄清規於萬裡，照離思於千行。橫桂枝於西第，文姬絕域，侍子他鄉。見胡鞍之似練，知漢劍之如霜。試登高而騁目，莫不變而回腸。
獄中學騷體
作者：盧照鄰（唐）

夫何秋夜之無情兮，皎皛悠悠而太長。圜戶杳其幽邃兮，愁人披此嚴霜。見河漢之西落，聞鴻雁之南翔。山有桂兮桂有芳，心思君兮君不將。憂與憂兮相積，歡與歡兮兩忘。風嫋嫋兮木紛紛，凋綠葉兮吹白雲。寸步千里兮不相聞，思公子兮日將曛。林已暮兮鳥群飛，重門掩兮人徑稀。萬族皆有所託兮，蹇獨淹留而不歸。
懷仙引
作者：盧照鄰（唐）

若有人兮山之曲，駕青虯兮乘白鹿，往從之遊願心足。披澗戶，訪巖軒，石瀨潺湲橫石徑，松蘿冪zx掩松門。下空濛而無鳥，上巉巖而有猿。懷飛閣，度飛梁。休餘馬於幽谷，掛餘冠於夕陽。曲複曲兮煙莊邃，山坱軋，磴連褰。攀舊壁而無據，溯泥溪而不前。向無情之白日，竊有恨於皇天。回行遵故道，珠為闕兮玉為樓，青雲蓋兮紫霜裘。天長地久時相憶，千齡萬代一來遊。
七日登樂遊故墓
作者：盧照鄰（唐）

四序周緹鑰，三正紀璿耀。綠野變初黃，暘山開曉眺。中天擢露掌，匝地分星徼。漢寢眷遺靈，秦江想餘吊。蟻泛青田酌，鶯歌紫芝調。柳色搖歲華，冰文蕩春照。遠跡謝群動，高情符眾妙。蘭遊澹未歸，傾光下巖窈。
釋疾文三歌
作者：盧照鄰（唐）

歲將暮兮歡不再，時已晚兮憂來多。東郊絕此麒麟筆，歲去憂來兮東流水，地久天長兮人共死。明鏡羞窺兮向十年，駿馬停驅兮幾千里。麟兮鳳兮，自古吞恨無已。茨山有薇兮潁水有漪，夷為柏兮秋有實。叔為柳兮春向飛。倏爾而笑，泛滄浪兮不歸。
奉和太子納妃太平公主出降
作者：劉禕之（唐）

夢梓光青陛，穠桃藹紫宮。德優宸念遠，禮備國姻崇。萬戶宣告發，三條騎吹通。香輪送重景，彩旆引仙虹。
奉和別越王
作者：劉禕之（唐）

周屏辭金殿，梁驂整玉珂。管聲依折柳，琴韻動流波。鶴蓋分陰促，龍軒別念多。延襟小山路，還起大風歌。
酬鄭沁州
作者：劉禕之（唐）

麒閣一代良，熊軒千里躅。緝圖昭國典，按部留宸矚。匪厭承明廬，佇兼司隸局。芸書暫輟載，竹使方臨俗。節變風緒高，秋深露華溽。寒山斂輕靄，霽野澄初旭。已切長年悲，誰堪岐路促。遙林徵馬迅，別館嘶驂局。雅贈響摐金，索居睽倚玉。淒斷離鴻引，勞歌思足曲。
孝敬皇帝輓歌
作者：劉禕之（唐）

戒奢虛蜃輅，錫號紀鴻名。地葉蒼梧野，途經紫聚城。重照掩寒色，晨飆斷曙聲。一隨仙驥遠，霜雪愁陰生。
九成宮秋初應詔
作者：劉禕之（唐）

帝圃疏金闕，仙台駐玉鑾。野分鳴鸑岫，路接寶雞壇。林樹千霜積，山宮四序寒。蟬急知秋早，鶯疏覺夏闌。怡神紫氣外，凝睇白雲端。舜海詞波發，空驚遊聖難。
奉和別魯王
作者：李敬玄（唐）

綠車旋楚服，丹蹕佇秦川。珠皋轉歸騎，金岸引行旃。一朝限原隰，千里間風煙。鶯喧上林穀，鳧響禦溝泉。斷雲移魯蓋，離歌動舜弦。別念凝神扆，崇恩洽玳筵。顧惟慚叩寂，徒自仰鈞天。
奉和別越王
作者：李敬玄（唐）

飛蓋回蘭阪，宸襟佇柏梁。別館分涇渭，歸路指衡漳。關山通曙色，林籞遍春光。帝念紆千里，詞波照五潢。
奉和別越王
作者：張大安（唐）

盛藩資右戚，連萼重皇情。離襟愴睢苑，分途指鄴城。麗日開芳甸，佳氣積神京。何時驂駕入，還見謁承明。
奉和太子納妃太平公主出降
作者：元萬頃（唐）

象輅初乘雁，璿宮早結褵。離元應春夕，帝子降秋期。鳴瑜合清響，冠玉麗穠姿。和聲躋鳳掖，交影步鸞墀。
奉和春日池臺
作者：元萬頃（唐）

日影飛花殿，風文積草池。鳳樓通夜敞，虯輦望春移。
奉和春日二首
作者：元萬頃（唐）

花輕蕊亂仙人杏，葉密鶯喧帝女桑。飛雲閣上春應至，明月樓中夜未央。鳳輦迎風乘紫閣，鸞車避日轉彤闈。中堂促管淹春望，後殿清歌開夜扉。
奉和太子納妃太平公主出降
作者：郭正一（唐）

桂宮初服冕，蘭掖早升笄。禮盛親迎晉，聲芬出降齊。金龜開瑞鈕，寶翟上仙袿。轉扇承宵月，揚旌照夕蜺。
奉和太子納妃太平公主出降三首
作者：胡元範（唐）

帝子威儀絕，儲妃禮度優。疊鼓陪仙觀，凝笳翼畫輈。鬱鬱神香滿，奕奕彩雲浮。排空列錦罽，騰歡溢皇州。金閨未息火，玉樹鐘天愛。月路飾還裝，星津動歸佩。紫極流宸渥，清規佇慈誨。恩波洽九流，光輝軼千載。列席詔親賢，式宴坐神仙。聖文飛聖筆，天樂奏鈞天。曲池涵瑞景，文宇孕祥煙。小臣同百獸，率舞悅堯年。
奉和太子納妃太平公主出降
作者：任希古（唐）

帝子升青陛，王姬降紫宸。星光移雜佩，月彩薦重輪。龍旌翻地杪，鳳管颺天濱。槐陰浮淺瀨，葆吹翼輕塵。
和東觀群賢七夕臨泛昆明池
作者：任希古（唐）

秋風始搖落，秋水正澄鮮。飛眺牽牛渚，激賞鏤鯨川。岸珠淪曉魄，池灰斂曙煙。泛查分寫漢，儀星別構天。雲光波處動，日影浪中懸。驚鴻絓蒲弋，遊鯉入莊筌。萍葉疑江上，菱花似鏡前。長林代輕幄，細草即芳筵。文峰開翠瀲，筆海控清漣。不挹蘭樽聖，空仰桂舟仙。
和左僕射燕公春日端居述懷
作者：任希古（唐）

豐野光三傑，媯庭贊五臣。綈緗歌美譽，絲竹詠芳塵。聖曆開環象，昌年降甫申。高門非舍築，華構豈垂綸。鳳邸摶霄翰，龍池躍海鱗。玉鼎升黃閣，金章謁紫宸。禮闈通政本，文昌總國均。調風振薄俗，清教敘彝倫。星迴應緹管，日禦警寅賓。葉上曾槐變，花發小堂春。思掛五都冕，言訪北山巾。赫赫容臺上，千祀耀平津。
和長孫秘監伏日苦熱
作者：任希古（唐）

玉署三時曉，金羈五日歸。北林開逸徑，東閣敞閑扉。池鏡分天色，雲峰減日輝。遊鱗映荷聚，驚翰繞林飛。披襟揚子宅，舒嘯仰重闈。
和李公七夕
作者：任希古（唐）

落日照高牖，涼風起庭樹。悠悠天宇平，昭昭月華度。開軒卷綃幕，延首晞雲路。層漢有靈妃，仙居無與晤。履化悲流易，臨川怨遲暮。昔從九春徂，方此三秋遇。瑤駕越星河，羽蓋凝珠露。便妍耀井色，窈窕淩波步。始閱故人新，俄見新人故。掩淚收機石，銜啼襞紈素。惆悵何傷已，裴回勞永慕。無由西北歸，空自東南顧。
和長孫秘監七夕
作者：任希古（唐）

二秋葉神媛，七夕望仙妃。影照河陽妓，色麗平津闈。鵲橋波里出，龍車霄外飛。露泫低珠佩，雲移薦錦衣。更深黃月落，夜久靨星稀。空接靈臺下，方恧辨支機。
奉和太子納妃太平公主出降三首
作者：裴守真（唐）

瑜佩升青殿，穠華降紫微。還如桃李發，更似鳳凰飛。金屋真離象，瑤臺起婺徽。彩纓紛碧坐，繢羽泛褕衣。雲路移彤輦，天津轉明鏡。仙珠照乘歸，寶月重輪映。望園嘉宴洽，主第歡娛盛。絲竹揚帝燻，簪裾奉宸慶。叢雲靄曉光，湛露晞朝陽。天文天景麗，睿藻睿詞芳。玉庭散秋色，銀宮生夕涼。太平超邃古，萬壽樂無疆。
奉和聖制過溫湯
作者：楊思玄（唐）

豐城觀漢跡，溫谷幸秦餘。地接幽王壘，塗分鄭國渠。風威肅文衛，日彩鏡雕輿。遠岫凝氛重，寒叢對影疏。回瞻漢章闕，佳氣滿宸居。
奉和別魯王
作者：楊思玄（唐）

元王詩傳博，文後寵靈優。鶴蓋動宸眷，龍章送遠遊。函關疏別道，灞岸引行舟。北林分苑樹，東流溢禦溝。鳥聲含羽碎，騎影曳花浮。聖澤九垓普，天文七曜周。方圖獻雅樂，簪帶奉鳴球。
奉和聖制過溫湯
作者：王德真（唐）

握圖開萬宇，屬聖啟千年。驪阜疏緹騎，驚鴻映彩旃。玉霜鳴鳳野，金陣藻龍川。祥煙聚危岫，德水溢飛泉。停輿興睿覽，還舉大風篇。
奉和聖制過溫湯
作者：鄭義真（唐）

洛川方駐蹕，豐野暫停鑾。湯泉恆獨湧，溫穀豈知寒。漏鼓依巖畔，相風出樹端。嶺煙遙聚草，山月迥臨鞍。日用誠多幸，天文遂仰觀。
奉和展禮岱宗塗經濮濟
作者：蕭楚材（唐）

拂漢星旗轉，分霄日羽明。將追會阜跡，更勒岱宗銘。林戈咽濟岸，獸鼓震河庭。葉箭淩寒矯，烏弓望曉驚。已降汾水作，仍深迎渭情。
奉和展禮岱宗塗經濮濟
作者：薛克構（唐）

龍圖冠胥陸，鳳駕指雲亭。非煙泛濟浦，綠字啟河汀。畫裳晨應月，文戟曙分星。四田巡揖禮，三驅道契經。行欣奉萬歲，竊抃偶千齡。
日暮望涇水
作者：徐珩（唐）

導源徑隴阪，屬汭貫嬴都。下瀨波常急，回圻溜亦紆。毒流秦卒斃，泥糞漢田腴。獨有迷津客，懷歸軫暮途。
贈韓思彥
作者：賀遂亮（唐）

意氣百年內，平生一寸心。欲交天下士，未面已虛襟。君子重名義，直道冠衣簪。風雲行可託，懷抱自然深。落霞靜霜景，墜葉下風林。若上南登岸，希訪北山岑。
酬賀遂亮
作者：韓思彥（唐）

古人一言重，嘗謂百年輕。今投歡會面，顧盼盡平生。簪裾非所託，琴酒冀相並。累日同遊處，通宵款素誠。霜飄知柳脆，雪冒覺松貞。願言何所道，幸得歲寒名。
自禦史左授山陽丞
作者：魏求己（唐）

朝升照日檻，夕次下烏臺。風竿一眇邈，月樹幾裴回。翼向高標斂，聲隨下調哀。懷燕首自白，非是為年催。
贈右臺監察鄧茂遷左臺殿中
作者：劉懷一（唐）

惟昔參多士，無雙仰異才。鷹鸇同效逐，鵷鷺忝遊陪。入仕光三命，遷榮曆二臺。隔牆欽素躅，對問限清埃。紫署春光早，蘭闈曙色催。誰言夕鳥至，空想鄧林隈。
鳥散餘花落
作者：孔溫業（唐）

美景春堪賞，芳園白日斜。共看飛好鳥，複見落餘花。來往驚翻電，經過想散霞。雨餘飄處處，風送滿家家。求友聲初去，離枝色可嗟。從茲時節換，誰為惜年華。
鳥散餘花落
作者：趙存約（唐）

春曉遊禽集，幽庭幾樹花。坐來驚豔色，飛去墮晴霞。翅拂繁枝落，風添舞影斜。彩雲飄玉砌，絳雪下仙家。分散音初靜，凋零蕊帶葩。空階瞻玩久，應共惜年華。